“สมคิด” เตือนอย่าตื่นข่าวลือ EU คว่ำบาตรไทย ยืนยันไม่มีรายงานเข้ามา
"สมคิด จาตุศรีพิทักษ์" เตือนอย่าตื่นข่าวลือสหภาพยุโรปคว่ำบาตรไทย ยืนยันยังไม่มีรายงานใดๆ เกี่ยวกับเรื่องดังกล่าว 
2 ธ.ค. 2558

นายสมคิด จาตุศรีพิทักษ์ รองนายกรัฐมนตรี กล่าวถึงกระแสข่าวลือที่ระบุว่าสหภาพยุโรปอาจคว่ำบาตรไทยจนกว่าจะมีการเลือกตั้งว่า ยังไม่ได้รับทราบหรือรับรายงานใดๆ เกี่ยวกับเรื่องดังกล่าว แต่อย่าเพิ่งไปเชื่อมากนัก เพราะการค้ากับการเมืองเป็นคนละเรื่องกัน ขณะที่การพูดคุยกับทูตจากประเทศในยุโรปในช่วงที่ผ่านมาก็มีการหารือกันถึงเรื่องการค้าทั้งนั้น
“ยังไม่ได้รับข่าว ผมว่าใจเย็นๆ อย่าเพิ่งไปอะไรกับสิ่งเหล่านี้ การค้าอยู่ส่วนการค้า เราเจอทั้งทูตเยอรมัน รัสเซีย อังกฤษ ก็พูดแต่เรื่องค้าขายทั้งสิ้น”นายสมคิด กล่าว